CELEX: 62018CA0304
Language: el
Date: 2019-07-11 00:00:00
Title: Υπόθεση C-304/18: Απόφαση του Δικαστηρίου (έβδομο τμήμα) της 11ης Ιουλίου 2019 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Ίδιοι πόροι — Τελωνειακοί δασμοί — Βεβαίωση τελωνειακής οφειλής — Καταχώριση σε χωριστά λογιστικά βιβλία — Υποχρέωση απόδοσης στην Ευρωπαϊκή Ένωση — Εκπροθέσμως κινηθείσα διαδικασία είσπραξης — Τόκοι υπερημερίας)

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/20
            
         
      Απόφαση του Δικαστηρίου (έβδομο τμήμα) της 11ης Ιουλίου 2019 — Ευρωπαϊκή Επιτροπή κατά Ιταλικής Δημοκρατίας
      (Υπόθεση C-304/18) (1)
      
      (Παράβαση κράτους μέλους - Ίδιοι πόροι - Τελωνειακοί δασμοί - Βεβαίωση τελωνειακής οφειλής - Καταχώριση σε χωριστά λογιστικά βιβλία - Υποχρέωση απόδοσης στην Ευρωπαϊκή Ένωση - Εκπροθέσμως κινηθείσα διαδικασία είσπραξης - Τόκοι υπερημερίας)
      (2019/C 305/25)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: αρχικά Z. Malůšková, M. Owsiany-Hornung και F. Tomat, στη συνέχεια Z. Malůšková και F. Tomat)
      
         Καθής: Ιταλική Δημοκρατία (εκπρόσωποι: G. Palmieri, επικουρούμενη από τον G. Albenzio, avvocato dello Stato)
      
         Διατακτικό
      
      Το Δικαστήριο αποφασίζει:
      
                  1)
               
               
                  Η Ιταλική Δημοκρατία, μην αποδίδοντας παραδοσιακούς ιδίους πόρους ύψους 2 120 309,50 ευρώ, οι οποίοι μνημονεύονται στην γνωστοποίηση διαγραφής ΙΤ(07) 08-917, παρέβη τις υποχρεώσεις που υπέχει από το άρθρο 8 της απόφασης 94/728/ΕΚ, Ευρατόμ του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων, από το άρθρο 8 της αποφάσεως 2000/597/ΕΚ, της 29ης Σεπτεμβρίου 2000, για το σύστημα των ιδίων πόρων των Ευρωπαϊκών Κοινοτήτων, από το άρθρο 8 της αποφάσεως 2007/436/ΕΚ, Ευρατόμ του Συμβουλίου, της 7ης Ιουνίου 2007, για το σύστημα των ιδίων πόρων των Ευρωπαϊκών Κοινοτήτων, και από το άρθρο 8 της αποφάσεως 2014/335/ΕΕ, Ευρατόμ του Συμβουλίου, της 26ης Μαΐου 2014, για το σύστημα των ιδίων πόρων της Ευρωπαϊκής Ένωσης, καθώς και από τα άρθρα 10, 11 και 17 του κανονισμού (ΕΟΚ, Ευρατόμ) 1552/89 του Συμβουλίου, της 29ης Μαΐου 1989, για την εφαρμογή της απόφασης 88/376/ΕΟΚ, Ευρατόμ για το σύστημα των ιδίων πόρων των Κοινοτήτων, και από τα άρθρα 10, 11 και 17 του κανονισμού (ΕΚ, Ευρατόμ) 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728, και από τα άρθρα 10, 12 και 13 του κανονισμού (ΕΕ, Ευρατόμ) 609/2014 του Συμβουλίου, της 26ης Μαΐου 2014, για τις μεθόδους και τη διαδικασία απόδοσης των παραδοσιακών ιδίων πόρων και των ιδίων πόρων που βασίζονται στον ΦΠΑ και το ΑΕΕ και για τα μέτρα αντιμετώπισης των ταμειακών αναγκών.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Καταδικάζει την Ιταλική Δημοκρατία στα τέσσερα πέμπτα των δικαστικών εξόδων της Ευρωπαϊκής Επιτροπής και στα δικά της δικαστικά έξοδα.
               
            
                  4)
               
               
                  Η Επιτροπή φέρει το ένα πέμπτο των δικαστικών εξόδων της.
               
            
         (1)  ΕΕ C 221 της 25.06.2018.